Tα πειράματα στο CERN και το σωματίδιο Higgs : Θεωρίες της Φυσικής και Βιβλική Κοσμολογία σε θέση αντίθεση και σύνθεση
Creators: name: Τακαρίδης, Γεώργιος Αριστείδη
Publisher: name: Aristotle University of Thessaloniki
Year: 2013
Subjects: Σωματίδιο Higgs
Θεολογία και Higgs
Μάζα και Higgs
Higgs boson
Theology and Higgs
Mass and Higgs

description: Στη μελέτη αυτή γίνεται μία προσπάθεια προσέγγισης του σωματιδίου Higgs, βασισμένη στις απόψεις της σύγχρονης Φυσικής των Στοιχειωδών Σωματιδίων. Παράλληλα επιχειρείται η κατανόηση της ύπαρξης του σωματιδίου τόσο από Φιλοσοφικής πλευράς όσο και από Θεολογικής, βασισμένη στην Βιβλική κοσμογένεση και στην ερμηνεία που δίνουν γι’ αυτήν οι Πατέρες της Ορθόδοξης Εκκλησίας. Η προσπάθεια των επιστημόνων να κατανοήσουν και να ταξινομήσουν έναν μεγάλο αριθμό στοιχειωδών υποατομικών σωματιδίων, που ανιχνεύονταν είτε στην κοσμική ακτινοβολία, είτε στα εργαστήρια Φυσικής Υψηλών Ενεργειών οδήγησε στην δημιουργία μαθηματικών μοντέλων περιγραφής των σωματιδίων, που αδυνατούσαν ωστόσο να συμπεριλάβουν την μάζα τους. Ο όρος της μάζας στις εξισώσεις ήταν απαγορευτικός διότι οδηγούσε σε απειρισμούς, δηλαδή σε αδυναμία πρόβλεψης. Τα σωματίδια που δημιουργήθηκαν κατά την Μεγάλη Έκρηξη -το επικρατέστερο κοσμολογικό μοντέλο για την Δημιουργία- είχαν μόνο ενεργειακή υφή κατά τα πρώτα μικροκλάσματα του δευτερολέπτου της ζωής του Σύμπαντος. Το μαθηματικό μοντέλο του Peter Higgs ήταν αυτό που αφενός κατέστησε εφικτή την παρουσία του όρου της μάζας μέσα στις εξισώσεις, αφετέρου έδωσε την ευκαιρία να εξαχθούν χρήσιμα συμπεράσματα για το πώς οι αρχικά ενεργειακές οντότητες απέκτησαν ή ορθότερα εμφάνισαν την μάζα τους. Το συμπέρασμα που προκύπτει είναι πως η μάζα δεν αποκτάται ξαφνικά κατά την αλληλεπίδραση της ενεργειακής οντότητας με το πεδίο ή το σωματίδιο Higgs, αλλά τότε εμφανίζεται, τότε εκδηλώνεται, τότε γίνεται κατανοητή με τον τρόπο που κατανοείται από την ανθρώπινη αντίληψη και τις αισθήσεις. Κατά συνέπεια η μάζα είναι μία από τις ιδιότητες της ύλης, η οποία προϋπήρχε στα ενεργειακά σωματίδια αλλά δεν είχε εκδηλωθεί πριν από την αλληλεπίδρασή τους με το πεδίο Higgs. Η θέση αυτή είναι εκπληκτικής αξίας εφόσον δίνει απάντηση σε ένα διαχρονικό, κυρίως φιλοσοφικό αλλά και επιστημονικό ερώτημα: η ύλη κατά την όποια αρχή του κόσμου είναι χωρίς μορφή και είδος, βρίσκεται στην κατάσταση του απολύτως απροσδιορίστου γίγνεσθαι -όπως καταγράφεται στην Πλατωνική φιλοσοφία- ή εξ αρχής έχει δυνάμει όλες τις ιδιότητες και την κατάλληλη στιγμή τις εκδηλώνει ενεργεία; Κατά την πορεία και εξέλιξη του σύμπαντος γεννώνται εντελώς νέες ιδιότητες ή αναδύεται αυτό, το οποίο ενυπάρχει ως πληροφορία μέσα στην υλική δημιουργία; Για την Βιβλική κοσμολογία –όπως αυτή προσεγγίζεται και ερμηνεύεται από τους Πατέρες της Ορθόδοξης Θεολογίας- δεν υπάρχει άμορφος και ανείδεος ύλη, στην κατάσταση του αδιατύπωτου αίσχους (Μ. Βασίλειος), αλλά τα πάντα (τα μόρια του κόσμου) δημιουργούνται συνολικά (συλλήβδην) και ακαριαία (εν ακαρεί) έχοντας δυνάμει όλες τις ιδιότητές τους, ώστε την κατάλληλη στιγμή να οδηγηθούν στο ενεργεία και να πορευτούν σταδιακά προς την τελείωσή τους (Γρηγόριος Νύσσης). Η Βιβλική προσέγγιση της Δημιουργίας του κόσμου σύμφωνα με τις ερμηνείες των Πατέρων δίνει απολύτως δυναμικό και εξελικτικό χαρακτήρα ακόμα και στην άψυχη ύλη, εφόσον μόνο κατά την πρώτη ημέρα δημιουργεί ο Θεός τα στοιχεία του ουρανού και της γης από το μηδέν (εκ του μη όντος), ενώ κατά τις υπόλοιπες χρησιμοποιούνται τα δομικά συστατικά της πρώτης ημέρας για την σταδιακή ολοκλήρωση του κόσμου. Μέσα από μία απροκατάληπτη προσέγγιση των θέσεων των δύο Επιστημών, της Φυσικής και της Θεολογίας, προκύπτει αβίαστα πως αντίθεση ή σύγκρουση υπάρχει μόνο στη συνείδηση όσων προσεγγίζουν το μυστήριο της φύσης και της αλήθειας με προκατάληψη.
description: This study is an attempt to approach the Higgs boson, based on the views of modern Particle Physics, as well as a way to understand the boson’s existence from both a Philosophical and a Theological angle, based on the Biblical cosmogenesis and the interpretation given to it by the Fathers of the Orthodox Church. The efforts of scientists to conceive and categorize a large number of elementary subatomic particles, which have been detected either in the cosmic radiation, or in the High Energy Physics laboratories, led to the creation of mathematical models which described the particles but were unable to include mass. The term of mass in the equations was prohibitive because it led to infinities, i.e. unpredictability. The particles created during the Big Bang- the prevailing cosmological model for creativity- were only pure energy during the first fractions of a second in the life of the Universe. Peter Higgs’ mathematical model was what first made the presence of the mass term in the equations possible and gave the opportunity to draw useful conclusions about how the entities of energy acquired or, even better, manifested their mass. The conclusion is that mass is not suddenly acquired during the interaction between the entity of energy and the field or the Higgs boson but that it is then that it appears, is manifested and becomes comprehensible as understood by human perception and the senses. Consequently, mass is one of the properties of matter, which pre-existed in the energy particles but was not manifested before their interaction with the Higgs field. This position is amazing because it answers a timeless, mainly philosophical but also scientific question: is the matter at the beginning of the universe without form and eidos, in a completely chaotic situation -as recorded in the Platonic philosophy- or does it possess all its attributes from the beginning, before revealing them at the right time? Are completely new properties being generated during the course and evolution of the universe, or is there an emergence of what is present as information within the material creation? For Biblical cosmology -as this is approached and interpreted by Fathers of the Orthodox Theology- there is no formless matter without eidos (Basil the Great), but everything (the world’s molecules) is generated collectively and instantaneously. All the properties are inherent in molecules and at the right time are revealed during the universe’s course to perfection (Gregory of Nyssa). The Biblical approach to the creation of the world according to the Fathers’ interpretations gives an absolutely dynamic and evolving nature even to inanimate matter, as it is only on the first day that God creates the elements of sky and earth from nothing, while on the other days structural components from the first day are used for the gradual completion of the world. An unprejudiced approach of the positions of Physics and Theology reveals that contrast or conflict exists only in the minds of those who approach the sacrament of nature and of truth with prejudice.